laion/Wikipedia-Exotic huggingface dataset:
ওয়াহেদ আহমেদ (ক্রিকেটার)

ওয়াহেদ আহমেদ (উর্দু: وحید احمد‎‎; জন্ম ১৫ নভেম্বর ১৯৮৫) সংযুক্ত আরব আমিরাতের একজন ক্রিকেটার। ৪ ডিসেম্বর ২০১৫ সালে ইংল্যান্ড লায়ন্সের বিরুদ্ধে তিনি সংযুক্ত আরব আমিরাতের হয়ে টি-টোয়েন্টি ক্রিকেটে তার অভিষেক হয়। মার্চ ২০১৯ সালের যুক্তরাষ্ট্রে বিপক্ষে সিরিজে সংযুক্ত আরব আমিরাতের টি - টোয়েন্টি ইন্টারন্যাশনাল (টি ২0) দলে তার নাম ছিল, কিন্তু তিনি খেলেননি। ২০১৬ সালের জুলাই মাসে সংযুক্ত আরব আমিরাতের টি -২০ স্কোয়াডে তার নাম অন্তর্ভুক্ত হয়। ২০১৯ সংযুক্ত আরব আমিরাত ক্রিকেট দলের নেদারল্যান্ডস সফর দলে তার নাম অন্তর্ভুক্ত হয়। "Waheed Ahmed"। ESPN Cricinfo। সংগ্রহের তারিখ ১৩ মার্চ ২০১৮।  "Tour Match, England Lions tour of United Arab Emirates at Dubai, Dec 4 2015"। ESPN Cricinfo। সংগ্রহের তারিখ ১৩ মার্চ ২০১৯।  "Emirates Cricket Board announces team to represent the UAE in historic hosting of USA Cricket"। Emirates Cricket Board। সংগ্রহের তারিখ ১৩ মার্চ ২০১৯।  "Emirates Cricket Board officially announce team to represent the UAE in upcoming tour of The Netherlands"। Emirates Cricket Board। সংগ্রহের তারিখ ২২ জুলাই ২০১৯।  ইএসপিএনক্রিকইনফোতে ওয়াহেদ আহমেদ (ইংরেজি)
ওয়াহেদ আহমেদ (দ্ব্যর্থতা নিরসন)

ওয়াহেদ আহমেদ বলতে যাদেরকে বোঝানো হতে পারে; ওয়াহেদ আহমেদ - একজন বাংলাদেশী আক্রমণভাগের ফুটবলার। ওয়াহেদ আহমেদ (ক্রিকেটার) - সংযুক্ত আরব আমিরাতের একজন ক্রিকেটার। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
বেহালা লাইব্রেরি

বেহালা লাইব্রেরি বা বেহালা টাউন লাইব্রেরি দক্ষিণ কলকাতার বেহালা অঞ্চলের একটি প্রাচীন ও ঐতিহ্যবাহী গ্রন্থাগার। ১৯০৩ সালে এই লাইব্রেরি প্রতিষ্ঠিত হয়। বর্তমানে এটি কলকাতা শহরের অন্যতম সমৃদ্ধ ও বৃহদায়তন গ্রন্থাগার। বেহালা লাইব্রেরি প্রতিষ্ঠার আগে এই অঞ্চলের প্রধান পাঠাগার ছিল ব্রাহ্মসমাজ পাঠাগার ও হরিভক্তিপ্রদায়িনী সভার নিজস্ব গ্রন্থাগার। এই দুই পাঠাগারের সংগ্রহ ছিল মূলত ধর্মগ্রন্থপ্রধান। সেই কারণে বিংশ শতাব্দীর গোড়ায় ইংরেজি শিক্ষিত তরুণ সমাজ বেহালায় একটি আধুনিক লাইব্রেরি গড়ে তুলতে আগ্রহী হন। অবশেষে ব্রজেন্দ্রনাথ মুখোপাধ্যায়, প্রিয়নাথ সরকার, জ্যোতিষচন্দ্র, রায়, সুরেন্দ্রনাথ চট্টোপাধ্যায়, বিনয়কৃষ্ণ মুখোপাধ্যায়, ননীগোপাল গঙ্গোপাধ্যায়, হরিদাস চট্টোপাধ্যায়, মণিলাল গঙ্গোপাধ্যায় প্রমুখের উদ্যোগে ১ জানুয়ারি ১৯০৩ তারিখে বেহালা টাউন লাইব্রেরি প্রতিষ্ঠিত হয়। হরিদাস চট্টোপাধ্যায়ের ডায়মন্ড হারবার রোডস্থ বাসভবনের একটি ঘরে বিনা ভাড়ায় লাইব্রেরির কাজ শুরু হয়। শুরু হয় লাইব্রেরি পরিচালনার জন্য অর্থসংগ্রহ। সুরেন্দ্রনাথ রায়ের সভাপতিত্বে একটি কার্যনির্বাহী সমিতিও স্থাপিত হয়। সম্পাদক হন সুরেন্দ্রনাথ বন্দ্যোপাধ্যায় ও গ্রন্থাগারিক হন মতিলাল বন্দ্যোপাধ্যায়। ১৯০৯ সালে হরিদাস চট্টোপাধ্যায় প্রয়াত হলে অনাথনাথ মুখোপাধ্যায়ের বাড়িতে লাইব্রেরি উঠে আসে। ১৯৩০ সালে বেহালার রায় পরিবারের বাড়ির একতলায় লাইব্রেরি উঠে আসে। ১৯৪৩ সালে কাশিমবাজারের রাজা আশুতোষনাথ রায়, ভাগলপুরের হরিচরণ গঙ্গোপাধ্যায়, বেহালার সৌরীন্দ্রনাথ রায়, নীলমণি মান্না, রাধাচরণ চট্টোপাধ্যায়, গয়াপ্রসাদ মজুমদার ও প্রিয়নাথ সরকারের অর্থসাহায্যে লাইব্রেরির নিজস্ব ভবনের দ্বারোদ্ঘাটন করা হয়। এরপর বেহালার বিভিন্ন বিদ্যোৎসাহী মানুষ নানাভাবে লাইব্রেরিকে সহায়তা করে এটিকে সুসমৃদ্ধ করে তোলেন। বেহালা লাইব্রেরির সংগ্রহ কিছু দুষ্প্রাপ্য বইয়ের জন্য প্রসিদ্ধ। এর মধ্যে উল্লেখযোগ্য – ১২৯৫ বঙ্গাব্দে আদি ব্রাহ্মসমাজের প্রেসে মুদ্রিত সত্যেন্দ্রনাথ ঠাকুরের ‘বোম্বাই চিত্র’, ‘নবীনচন্দ্রের গ্রন্থাবলী’ (১৩০২ বঙ্গাব্দ), মধুসূদন মুখোপাধ্যায় প্রণীত ‘সুশীলার উপাখ্যান’ (১৮৯০ খ্রি.), অক্ষয়কুমার বসু প্রণীত ‘তারাবিজয়’ (১৮৮৫ খ্রি.) , অমৃতলাল বসু রচিত ‘গ্রাম্যবিভ্রাট’ (১৩০৪ বঙ্গাব্দ), চিত্তরঞ্জন দাশ প্রণীত ‘মালঞ্চ’ (১৩০৩ বঙ্গাব্দ), প্রিয়নাথ মুখোপাধ্যায় ও প্রমথনাথ মুখোপাধ্যায় রচিত ‘সচিত্র বুয়র যুদ্ধের ইতিহাস’ (১৩০৭ বঙ্গাব্দ), ‘ঈশ্বরচন্দ্র গুপ্তের গ্রন্থাবলী’ (১৩০৬ বঙ্গাব্দ), রামপদ বন্দ্যোপাধ্যায়ের ‘আমার ডায়েরী’ (১৩২২ বঙ্গাব্দ) ইত্যাদি। জ্ঞানকোষ সংগ্রহেও এই লাইব্রেরি অগ্রণী। ‘এনসাইক্লোপেডিয়া অব দ্য ওয়ার্ল্ড অ্যান্ড ইটস পিপল’ (২৭ খন্ড), ‘ব্রিটানিকা জুনিয়র এনসাইক্লোপেডিয়া’ (১৫ খণ্ড), ভারতকোষ প্রভৃতি এই লাইব্রেরির সংগৃহীত বিশিষ্ট কোষগ্রন্থ। এছাড়া প্রখ্যাত সাহিত্যিকদের রচনাবলি ও ‘আর্যশাস্ত্র’, ‘বিংশ শতাব্দী’, ‘প্রবাসী’, ‘ঘরোয়া’, ‘গল্পভারতী’ প্রভৃতি পুরনো পত্রিকা এই লাইব্রেরিতে সযত্নে রক্ষিত আছে। https://www.collegeadmission.in/Other%20Information/Library/India/State_Wise/WestBengal/Govt_Sponsored/Govt_Sponsored_Libraries-South24Pgs.pdf সাপ্তাহিক বর্তমান, ২৬ এপ্রিল, ২০০৮ সংখ্যা।
কেভিন ডিউয়ার্স

কেভিন গ্যারি ডিউয়ার্স (ইংরেজি: Kevin Duers; জন্ম: ৩০ জুন, ১৯৬০) উত্তর রোডেশিয়ার লুসাকায় জন্মগ্রহণকারী প্রথিতযশা ও সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯২ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘সোয়াম্পি’ ডাকনামে পরিচিত কেভিন ডিউয়ার্স। এলিস রবিন্স স্কুলে অধ্যয়ন করেছেন দীর্ঘ ছয় ফুট এক ইঞ্চি উচ্চতার অধিকারী কেভিন ডিউয়ার্স। ১৯৮৪-৮৫ মৌসুম থেকে ১৯৯৩-৯৪ মৌসুম পর্যন্ত কেভিন ডিউয়ার্সের প্রথম-শ্রেণীর খেলোয়াড়ী জীবন চলমান ছিল। অভিষেক মৌসুমে নিউজিল্যান্ডীয় যুবদের বিপক্ষে সুন্দর ক্রীড়ানৈপুণ্য প্রদর্শন করেছিলেন। চূড়ান্ত খেলায় ৮/১০২ পান। কিন্তু ক্রমাগত আঘাতপ্রাপ্তি খেলোয়াড়ী জীবনে বাঁধার কারণ হয়ে দাঁড়ায়। পাঁচ বছর পর দল নির্বাচকমণ্ডলীর দৃষ্টি আকর্ষণে সক্ষম হন। ১৯৯০ সালের আইসিসি ট্রফি বিজয়ী জিম্বাবুয়ে দলের সদস্য ছিলেন। সমগ্র খেলোয়াড়ী জীবনে ছয়টিমাত্র একদিনের আন্তর্জাতিকে অংশগ্রহণ করেছেন কেভিন ডিউয়ার্স। ২৩ ফেব্রুয়ারি, ১৯৯২ তারিখে নিউ প্লাইমাউথে শ্রীলঙ্কার বিপক্ষে ওডিআইয়ে প্রথমবারের মতো খেলতে নামেন। অ্যান্ডি ফ্লাওয়ার ও ওয়েন জেমসের সাথে একযোগে ওডিআই অভিষেক ঘটে তার। ১৪ মার্চ, ১৯৯২ তারিখে হোবার্টে অস্ট্রেলিয়ার বিপক্ষে সর্বশেষ ওডিআইয়ে অংশ নেন তিনি। অংশগ্রহণকৃত সবগুলো ওডিআই ক্রিকেট বিশ্বকাপে খেলেছিলেন। ঐ সময়ে জিম্বাবুয়ে দলের টেস্ট খেলার মর্যাদাপ্রাপ্তি ঘটেনি। অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপের পঞ্চম আসরে জিম্বাবুয়ে দলের সদস্যরূপে অংশ নেন। গ্রান্ট ফ্লাওয়ার নিজেকে প্রত্যাহার করে নিলে তার দলে অন্তর্ভূক্তির সুযোগ আসে। প্রতিযোগিতার ছয় খেলার সবকটিতেই তার অংশগ্রহণ ছিল। দক্ষিণ আফ্রিকার বিপক্ষে আট ওভার বোলিং করে ০/১৯ বোলিং পরিসংখ্যান দাঁড় করিয়েছিলেন। "Benson & Hedges World Cup, 1992: Scorecard of third match, Sri Lanka vs Zimababwe"। Cricinfo। সংগ্রহের তারিখ জুলাই ২২, ২০১৯।  এডো ব্রান্ডেস অ্যালিস্টেয়ার ক্যাম্পবেল ১৯৯২ ক্রিকেট বিশ্বকাপ জিম্বাবুয়ের একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে কেভিন ডিউয়ার্স (ইংরেজি) ক্রিকেটআর্কাইভে কেভিন ডিউয়ার্স (সদস্যতা প্রয়োজনীয়) (ইংরেজি)
রুবেল মিয়া

রুবেল মিয়া (জন্মঃ ৫ আগস্ট ১৯৯২) একজন বাংলাদেশী ক্রিকেটার। ২০১৪-১৫ সালের ঢাকা প্রিমিয়ার ডিভিশন ক্রিকেট লীগে ওল্ড ডিওএইচএস স্পোর্টস ক্লাবের হয়ে ১১ নভেম্বর ২০১৪ সালে তার অভিষেক হয়। ২৬ ফেব্রুয়ারি ২০১৯ সালে ঢাকা প্রিমিয়ার ডিভিশন টুয়েন্টি-২০ ক্রিকেট লিগ ২০১৮-১৯ এ তিনি প্রাইম ব্যাংক ক্রিকেট ক্লাবের হয়ে টি-টোয়েন্টি খেলেন। তিন ম্যাচে ১২৯ রান করে তিনি সেরা রানার স্কোরার ছিলেন। "Rubel Mia"। ESPN Cricinfo। সংগ্রহের তারিখ ৩০ এপ্রিল ২০১৭।  "Dhaka Premier Division, Legends of Rupganj v Old DOHS Sports Club at Dhaka, Nov 11, 2014"। ESPN Cricinfo। সংগ্রহের তারিখ ৩০ এপ্রিল ২০১৭।  "6th match, Group A (D/N), Dhaka Premier Division Twenty20 Cricket League at Dhaka, Feb 26 2019"। ESPN Cricinfo। সংগ্রহের তারিখ ২৬ ফেব্রুয়ারি ২০১৯।  "Dhaka Premier Division Twenty20 Cricket League, 2018/19: Most runs"। ESPN Cricinfo। সংগ্রহের তারিখ ৪ মার্চ ২০১৯।  রুবেল মিয়া - ইএসপিএনক্রিকইনফো
জোসেফ নূর রহমান

জোসেফ নূর রহমান (জন্ম: ২৫ ডিসেম্বর ১৯৮৬; জোসেফ রহমান নামে সুপরিচিত) হলেন একজন সুয়েডীয়-বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়নের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন। ২০০৯–১০ মৌসুমে, সুয়েডীয় ফুটবল ক্লাব গামলিসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, একই মৌসুমে তিনি কুংসাঙ্গেন্সে যোগদান করেছেন। অতঃপর ২০১০–১১ মৌসুমে তিনি উপসালা কুর্ডে যোগদান করেছেন। পরবর্তীকালে প্রোকিয়নে ৩ মৌসুম অতিবাহিত করার পর বাংলাদেশী ক্লাব শেখ জামালের সাথে চুক্তি স্বাক্ষর করার মাধ্যমে তিনি বাংলাদেশের ফুটবল লিগে যোগদান করেছেন, যেখানে তিনি ২ ম্যাচে অংশগ্রহণ করেছেন। পরবর্তীকালে, তিনি ব্রাদার্স ইউনিয়ন এবং বাংলাদেশ পুলিশের হয়ে খেলেছেন। ২০২০–২১ মৌসুমে, তিনি বাংলাদেশ পুলিশ হতে পুনরায় ব্রাদার্স ইউনিয়নে যোগদান করেছেন। জোসেফ নূর রহমান ১৯৮৬ সালের ২৫শে ডিসেম্বর তারিখে সুইডেনের উপসালায় জন্মগ্রহণ করেছেন এবং সেখানেই তার শৈশব অতিবাহিত করেছেন। "Joseph Rahman till Uppsala-Kurd!"। laget.se। ১২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৮।  সকারওয়েতে জোসেফ নূর রহমান (ইংরেজি) ট্রান্সফারমার্কেটে জোসেফ নূর রহমান (ইংরেজি)
মনজুরুর রহমান

মনজুরুর রহমান মানিক (জন্ম: ৯ মে ১৯৯৬; মনজুরুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন। ২০১৩–১৪ মৌসুমে, বাংলাদেশী ক্লাব ফেনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। অতঃপর ২০১৬–১৭ মৌসুমে তিনি মুক্তিযোদ্ধা সংসদে যোগদান করেছেন। মুক্তিযোদ্ধা সংসদে মাত্র ১ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৯ ম্যাচে অংশগ্রহণ করেছেন। পরবর্তীকালে, তিনি শেখ জামাল, চট্টগ্রাম আবাহনী এবং সাইফের হয়ে খেলেছেন। ২০২২–২৩ মৌসুমে, তিনি সাইফ হতে বাংলাদেশী ক্লাব বাংলাদেশ পুলিশে যোগদান করেছেন। ২০১৮ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন। মনজুরুর রহমান মানিক ১৯৯৬ সালের ৯ই মে তারিখে বাংলাদেশে জন্মগ্রহণ করেছেন। ২০১৮ সালের ২৯শে আগস্ট তারিখে, ২২ বছর ৩ মাস ২১ দিন বয়সে, মানিক শ্রীলঙ্কার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে রক্ষণভাগের খেলোয়াড় টুটুল হোসেন বাদশার বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মানিক মাত্র ১ ম্যাচে অংশগ্রহণ করেছেন। ২ এপ্রিল ২০২১ পর্যন্ত হালনাগাদকৃত। "RAHMAN S M Monjurur - Asian Games 2018 Jakarta Palembang"। Asian Games 2018 Jakarta Palembang। ১৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৯।  "Bangladesh v Sri Lanka, 29 August 2018"। 11v11 (ইংরেজি ভাষায়)। ২৯ আগস্ট ২০১৮। সংগ্রহের তারিখ ২ এপ্রিল ২০২১।  "International friendlies • Regular"। ইউরোস্পোর্ট (ইংরেজি ভাষায়)। ২৯ আগস্ট ২০১৮। সংগ্রহের তারিখ ২ এপ্রিল ২০২১।  সকারওয়েতে মনজুরুর রহমান (ইংরেজি) ট্রান্সফারমার্কেটে মনজুরুর রহমান (ইংরেজি) ওয়ার্ল্ডফুটবল.নেটে মনজুরুর রহমান (ইংরেজি) ইএসপিএন এফসিতে মনজুরুর রহমান (ইংরেজি) ন্যাশনাল-ফুটবল-টিমস.কমে মনজুরুর রহমান (ইংরেজি)
চুপো গাবোর

চুপো গাবোর (হাঙ্গেরীয় ভাষায়: Csupó Gábor) (জন্ম: ২৯শে সেপ্টেম্বর, ১৯৫২) হাঙ্গেরির বুদাপেস্টে জন্মগ্রহণকারী এনিমেশন শিল্পী ও চলচ্চিত্র পরিচালক। তিনি মার্কিন এনিমেশন শিল্পী ও প্রযোজক Arlene Klasky 'র সাথে যৌথভাবে Klasky Csupo নামক একটি বিনোদন কোম্পানি প্রতিষ্ঠা করেছেন। এই কোম্পানি Rugrats, Duckman এবং Aaahh!!! Real Monsters এর মত টেলিভিশন শো নির্মাণ করেছে। চুপো গাবোর পরিচালিত প্রথম পূর্ণদৈর্ঘ্য চলচ্চিত্রের নাম ব্রিজ টু টেরাবিথিয়া। তিনি বর্তমানে দ্য সিক্রেট অফ মুনঅ্যাক্‌র নামক সিনেমার নির্মাণকাজে ব্যস্ত আছেন। ইন্টারনেট মুভি ডেটাবেজে Gabor Csupo (ইংরেজি)
খাজা মুহাম্মাদ আফজাল

খাজা মুহাম্মদ আফজাল অবিভক্ত ভারতের পূর্ববাংলার উর্দু ভাষাভাষী কবি ছিলেন। ১৮৭৫ সালে আফজাল ঢাকা নবাব পরিবারে জন্মগ্রহণ করেন। খাজা ইউসুফজান তার পিতা ছিলেন। তিনি ইংরেজি ও ফারসি ভাষায় আনুষ্ঠানিক শিক্ষা লাভ করেন। তিনি তৎকালীন ঢাকা ভিত্তিক কবি সৈয়দ মাহমুদ আজাদের অধীনে কবিতা চর্চা করেন। আফজাল উর্দু ও ফারসি ভাষায় কবিতা লিখতেন। তিনি কলম নাম হিসেবে আফজাল ব্যবহার করতেন। তিনি একটি দিওয়ান লিখেছেন, যা একটি ইসলামী ঐতিহ্যবাহী কবিতা এবং উর্দুতে বেশ কয়েকটি গজল এর সংকলন। তিনি একটি ইতিহাস বইয়ের তিনটি খণ্ড প্রকাশ করতে আবজাদ লিখন পদ্ধতি ব্যবহার করেছিলেন। খাজা আহসানুল্লাহর মৃত্যুর পর তিনি আবজাদ লিখন পদ্ধতিতে গাম-ই-ম-পিকার প্রকাশ করেছিলেন। ১৮৯৫ সাল থেকে ১৯৩৩ সাল পর্যন্ত তিনি নিয়মিত ডায়েরি লিখতেন যা এখন ঢাকা বিশ্ববিদ্যালয়ের লাইব্রেরীতে সংরক্ষিত রয়েছে। Division, Bangladesh Ministry of Cabinet Affairs Establishment (১৯৬৯)। Bangladesh District Gazetteers: Dacca (ইংরেজি ভাষায়)। Bangladesh Government Press। পৃষ্ঠা ৩৪৭।  আবু মূসা মোঃ আরিফ বিল্লাহ (২০১২)। "আফজাল, খাজা মুহাম্মদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Haider, Azimusshan (১৯৬৬)। A City and Its Civic Body: a Description of Facts and Events Spotlighting Certain Aspects of Life in and Around Dacca During the Last Hundred Years, and an Account of the Evolution of Dacca Municipality (ইংরেজি ভাষায়)। Dacca Municipality। পৃষ্ঠা ২৩।
কলকাতা রাষ্ট্রীয় পরিবহণ সংস্থা

কলকাতা রাষ্ট্রীয় পরিবহন সংস্থা (সিএসটিসি) পশ্চিমবঙ্গ রাজ্য সরকারের একটি সরকারি পরিবহন সংস্থা। এর প্রধান কার্যালয় কলকাতায় অবস্থিত। ১৯৪৮ সালে এটি প্রতিষ্ঠিত হয়। বর্তমানে এটি WBTC নামে কাজ করে । এটি কলকাতা এবং পশ্চিমবঙ্গের আশেপাশের জেলাগুলিতে কিছু দূরপাল্লার পরিষেবা সহ বাস চালায় । কলকাতা স্টেট ট্রান্সপোর্ট কর্পোরেশন ৩১ জুলাই ১৯৪৮-এ রাজ্য পরিবহন পরিষেবা হিসাবে যাত্রা শুরু করে। যার উদ্দেশ্য ছিল কলকাতা শহর এবং এর আশেপাশে এবং সাধারণভাবে পশ্চিমবঙ্গ রাজ্যে দক্ষ, পর্যাপ্ত, অর্থনৈতিক এবং সঠিকভাবে সমন্বিত যাত্রী বাস পরিষেবা। ১৫ জুন ১৯৬০ তারিখে সড়ক পরিবহন কর্পোরেশন আইন, ১৯৫০ এর অধীনে রাজ্য পরিবহন পরিষেবার নাম পরিবর্তন করে কলকাতা স্টেট ট্রান্সপোর্ট কর্পোরেশন (CSTC) করা হয়। গ্রামীণ যাত্রীদের চাহিদা মেটাতে, CSTC ১৯৬৮ সালের এপ্রিল মাসে কলকাতা থেকে দীঘা পর্যন্ত প্রথম দিকের একটি লং ডিস্টেন্স বাস সার্ভিস (এলডিএস) চালু করে। ২০১৭ সালে, পরিবহণ মন্ত্রী প্রতীক ভট্টাচার্যের অধীনে পরিবহণ বিভাগ (পশ্চিমবঙ্গ) , CSTC-কে CTC এবং WBSTC- এর মতো অন্যান্য পরিবহন প্রদানকারীদের সাথে একীভূত করে এবং WBTC গঠন করে । ১৮২টি বাসের একটি বহর নিয়ে, CSTC পশ্চিমবঙ্গের দক্ষিণাঞ্চলে বেশ কয়েকটি বাস রুট স্থাপন করতে সক্ষম হয়েছিল যেগুলি তখন পর্যন্ত পরিবহনের অন্য কোনও উপায়ের সাথে সংযুক্ত ছিল না। CSTC কলকাতায় শীতাতপ নিয়ন্ত্রিত ভলভো বাস চালানোর পথপ্রদর্শকও করেছে, যা বার্ধক্যের বহরকে প্রতিস্থাপন করেছে। ২০১৪ সালের জুলাই মাসে শহর ও শহরতলির ৪০টি রুটে শীতাতপ নিয়ন্ত্রিত বাস চালু করা হয়েছিল। তারা নীল এবং সাদা লিভারিতে ছিল, বাসগুলিতে ভলভো ৮৪০০ ইউনিটের একটি সম্পূর্ণ বহরের পাশাপাশি অশোক লেল্যান্ডের জানবাস মডেলগুলি অন্তর্ভুক্ত ছিল, যা দেশের প্রথম নিচু তলায় সামনের প্রবেশ পাবলিক বাস। এগুলি কেন্দ্রীয় JNNURM প্রকল্পের অধীনে কেনা হয়েছিল। ২০১৯ সালে, পশ্চিমবঙ্গ রাজ্য সরকার শহরের বায়ু দূষণের মাত্রা কমাতে ২০৩০ সালের মধ্যে শহরের বাস বহর, তার ফেরি বহরের সাথে সম্পূর্ণভাবে বৈদ্যুতিক হওয়ার সিদ্ধান্ত নিয়েছে। প্রাক্তন CSTC ডিপোগুলি পার্কিং এবং বাস মেরামতের জন্য ব্যবহৃত হত। 1 বেলঘোরিয়া ডিপো (প্রধান কার্যালয়) (বিডি) 2 গড়িয়া ডিপো (জিডি) 3 হাওড়া ডিপো (HD) 4 কসবা ডিপো (কেডি) 5 লেক ডিপো (LD) 6 মানিকতলা ডিপো (এমডি) 7 নীলগঞ্জ ডিপো (ND) 8 পাইকপাড়া ডিপো (পিডি) 9 সল্টলেক ডিপো (SLD) 10 তারাতলা ডিপো (TD) 11 ঠাকুরপুকুর ডিপো (TPD) 12 প্রাইড প্লাজা ডিপো (পিআরডি) "Kolkata Road transport"। ৬ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ২১ ডিসেম্বর ২০১২।  "City gets bus fleet the world is waiting for"। The Times of India। ২০১৪-০৭-৩০। আইএসএসএন 0971-8257। সংগ্রহের তারিখ ২০২৩-০৯-২২।  "C40 Knowledge Community"। www.c40knowledgehub.org। সংগ্রহের তারিখ ২০২৩-০৯-২২।  Official website
আগুন নিয়ে খেলা

আগুন নিয়ে খেলা আমজাদ হোসেন ও নুরুল হক বাচ্চু পরিচালিত ১৯৬৭ সালের একটি বাংলাদেশী চলচ্চিত্র। এতে শ্রেষ্ঠাংশে অভিনয় করেন রাজ্জাক ও সুজাতা। সুজাতা রাজ্জাক শওকত আকবর আমজাদ হোসেন সুমিতা দেবী রানী সরকার মঞ্জুশ্রী রেবেকা রহিমা জাভেদ রহিম অভিজ্ঞ গায়িকা সাবিনা ইয়াসমিনের এটি প্রথম চলচ্চিত্র প্লে-ব্যাক। পরিচালক জহির রায়হান এবং সুরকার আলতাফ মাহমুদ তাকে "মধু জোছনার দীপবালি" গানটি গাওয়ার সুযোগ দিয়েছিলেন। বেশ কয়েক দিন পর্যন্ত, তিনি ভয় ছিলেন যে তার গানটি নাও প্রকাশিত হতে পারে। তবে সঙ্গীত পরিচালক তাকে দিয়ে আরেকটি গান "একটি পাখি দুুপুর রোদে সঙ্গীহারা একা" গাওয়ান তৎকালীন প্রতিষ্ঠিত গায়ক মাহমুদুন্নবী এর সাথে। "Sabina Yasmin reminisces her film debut in 'Agun Niye Khela'"। The Daily Star। সংগ্রহের তারিখ ১৯ জানুয়ারি ২০১৮।  ইন্টারনেট মুভি ডেটাবেজে আগুন নিয়ে খেলা (ইংরেজি) বাংলা মুভি ডেটাবেজে আগুন নিয়ে খেলা
বাংলাদেশি ব্যবসায়ীদের তালিকা

পাতাটি উল্লেখযোগ্য বাংলাদেশি ব্যবসায়ীদের একটি তালিকা নির্দেশ করছে। পরিচ্ছেদসমূহ:  Business People অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় আমজাদ খান চৌধুরী আনিসুল হক আনতা জলিল আবুল কাশেম খান আজিজ খান আবদুল লতিফ আবদুল আওয়াল মিন্টু আরাফাত রহমান আবু তাহের ইকবাল আহমেদ ওয়ালি উদ্দিন জহুরুল ইসলাম টমি মিয়া নিতুন কুন্ডু বিবি রাসেল মির্জা আহমদ ইস্পাহানি মুসা বিন শামশের মুহাম্মদ ইউনূস মুকিম আহমেদ মো মুস্তফা জব্বার রবানা হক শাহ আব্দুল হামিদ সাঈদ খোকন সালমান এফ রহমান সারা যাকের সামিয়া জামান সেলিমা আহমাদ
নগররাষ্ট্র

একটি নগররাষ্ট্র হল একটি স্বাধীন রাষ্ট্র, এছাড়াও এটিকে ছোট স্বাধীন দেশ হিসেবেও বর্ণনা করা যায়। এটি সাধারণত একটি শহর এবং এর উপর নির্ভরশীল অঞ্চল নিয়ে গঠিত। ইতিহাসে রোম, এথেন্স, কার্থেজ এবং রেনেসাঁর সময়ে ইতালিয়ান নগর-রাষ্ট্র গুলো এটির অন্তর্ভুক্ত ছিল। ২০১৯ সাল পর্যন্ত অল্প কিছু নগররাষ্ট্রেরই অস্তিত্ব আছে, যদিও তারা আদৌ নগররাষ্ট্র কিনা তা নিয়ে মতভেদ আছে। বর্তমানে সর্বসম্মতিক্রমে শুধুমাত্র লুক্সেমবার্গ, মোনাকো, সিঙ্গাপুর এবং ভ্যাটিকান সিটির ক্ষেত্রে এই শব্দটি প্রযোজ্য। মাঝে মাঝে নগররাষ্ট্রকে ক্ষুদ্ররাষ্ট্রও বলা হয় যেখানে এর মাঝে খুব ছোট দেশের অন্যান্য বৈশিষ্ট্যগুলোও বিদ্যমান। কিন্তু এটিকে ক্ষুদ্রজাতি বললে সেটি ভুল হবে। কিছুসংখ্যক ছোট ছোট রাষ্ট্র আছে যাদের বৈশিষ্ট্যগুলো নগররাষ্টের অনুরূপ, যে কারণে তাদেরকে মাঝে মাঝে আধুনিক নগররাষ্ট্র বলা হয়। এদের মাঝে কাতার, ব্রুনাই, কুয়েত, বাহরাইন এবং মাল্টা অন্যতম। এদের প্রতিটির জনসংখ্যার একটি উল্লেখযোগ্য অংশ শহরকেন্দ্রিক, এদের বিভিন্ন স্বতন্ত্র ব্যবস্থা এবং একটি মনোনিত বা কার্যত (de facto) রাজধানীও আছে। চিরাচরিত নগররাষ্টের মত বৃহৎ জনসংখ্যার শহরকেন্দ্রিকতা না থাকা সত্ত্বেও, উচ্চ জনসংখ্যার ঘনত্বসম্পন্ন ছোট রাষ্ট্রকেও নগররাষ্ট্র বলা যায়, যেমন, সান মারিনো।
বাংলাদেশী প্রকৌশলীদের তালিকা

পাতাটি উল্লেখযোগ্য বাংলাদেশী প্রকৌশলীদের একটি তালিকা নির্দেশ করে। পরিচ্ছেদসমূহ:  Engineers অ আ ই ঈ উ ঊ ঋ এ ঐ ও ঔ ক খ গ ঘ ঙ চ ছ জ ঝ ঞ ট ঠ ড ঢ ণ ত থ দ ধ ন প ফ ব ভ ম য র ল শ ষ স হ ড় ঢ় য় ইকবাল মাহমুদ খন্দকার সিদ্দিক-ই-রাব্বানী জামিলুর রেজা চৌধুরী ফজলুর রহমান খান মাহমুদুর রহমান মুহাম্মাদ শহীদ সারওয়ার মোহাম্মদ রেজওয়ান খান সানি সানোয়ার
সেনাপতি দিঘি

সেনাপতি দিঘি বাংলাদেশের মাদারীপুর জেলার আমড়াতলা ও খাতিয়াল গ্রামের মধ্যবর্তী স্থানে অবস্থিত মানবসৃষ্ট দিঘি। মাদারীপুর জেলার ঐতিহাসিক নিদর্শনগুলোর মধ্যে সেনাপতি দিঘি অন্যতম। তটভূমিসহ সেনাপতি দিঘির আয়তন ৬০,৭০৩ বর্গমিটার, দৈর্ঘ্য ২৮৮ মিটার ও প্রস্থ ১৫৭ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। ১৬৬৫ সালের ২৪ ডিসেম্বর মুঘল আমলে শায়েস্তা খাঁর বড় ছেলে বুজুর্গ উমেদ খাঁর বিশ্বস্ত সেনাপতি ইসলাম খাঁ এই দিঘি খনন করেন। প্রায় সাড়ে ৩শ’ বছর ধরে নিজ মহিমায় কালের সাক্ষী হয়ে আজও টিকে আছে। মাদারীপুরের কালকিনি উপজেলার বালিগ্রাম ইউনিয়নের আমড়াতলা ও খাতিয়াল গ্রামের মধ্যবর্তী স্থানে সেনাপতির দিঘির অবস্থান। প্রায় ১৫ একর ভূমির এই দিঘি। মাদারীপুর শহরের ইটেরপুল থেকে দক্ষিণ দিকে গগনপুর বাজার গিয়ে পশ্চিম দিকে রাস্তা দিয়ে সোজা রাস্তার শেষ প্রান্তে এই দিঘিটি অবস্থিত। ঐতিহাসিকদের মতে, মুঘল সম্রাট আওরঙ্গজেবের (রাজত্বকাল: ১৬৫৮-১৭০৭ খ্রিষ্টাব্দ) আমলে সুবেদার শায়েস্তা খাঁর নেতৃত্বে মগ জলদস্যুদের বিতাড়িত করার জন্য তার বড় ছেলে বুজুর্গ উমেদ খাঁ ২৮৮টি নদীতে অভিযান পরিচালনা করেন। বর্তমান বাংলাদেশের চট্টগ্রাম থেকে মগ জলদস্যুদের বিতাড়িত করে তার সেনাবাহিনীর একটি অংশ চন্দ্রদ্বীপ-বাকলা (বর্তমান বরিশাল) অঞ্চলে অভিযান চালায়। সেখান থেকে মগ সৈন্যদের বিতাড়িত করে ঢাকার উদ্দেশে রওনা দেয়। ঢাকা যাওয়ার পথে বর্তমান মাদারীপুর জেলার কালকিনি উপজেলার বালিগ্রাম ইউনিয়নের মধ্যবর্তী স্থান আমড়াতলা ও খাতিয়াল এলাকায় কিছুদিন অবস্থান করে। ওই সময় পানি ও জলের অভাব মেটানোর জন্য বুজুর্গ উমেদ খাঁর বিশ্বস্ত সেনাপতি ইসলাম খাঁর সেনাবাহিনী এ দিঘিটি খনন করে বলে এর নাম হয় ‘সেনাপতির দিঘি’। আবার কারও কারও মতে, এ অঞ্চলের পানিতে লবণাক্ততা বেশি থাকায় মিষ্টি পানির প্রয়োজনে তার সেনাবাহিনী এ দিঘিটি খনন করে। এই দিঘি নিয়ে প্রচলিত আছে বিভিন্ন লোককথা। কথিত রয়েছে, দিঘি খননের পর পানি না ওঠায় সেখানে ঘৌড়দৌড় হয়। ঘৌড়দৌড়ের একপর্যায়ে দিঘির দক্ষিণ দিক থেকে পানি উঠতে শুরু করে এবং মুহূর্তের মধ্যে দিঘিটি পানিতে পরিপূর্ণ হয়ে যায়। আরও কথিত রয়েছে, ওই সময় দিঘির কাছে অনুষ্ঠানাদির জন্য থালা-বাসন চাইলে রাতে তা দিঘির পাড়ে উঠে থাকত। অনুষ্ঠান শেষে সেখানে রেখে গেলে পরদিন সকালে সেখানে আর তা দেখা যেত না। আমড়াতলা গ্রামের কাজী আবদেলের মেয়ের বিয়ের সময় দিঘির কাছে থালা-বাসন চাওয়া হয়। যথারীতি থালা-বাসন দিঘির পাড়ে পাওয়া যায়। বিয়ের অনুষ্ঠান শেষে আবদেল কাজীর স্ত্রী বরু বিবি একটি কাঁসার বাটি ছাইয়ের মধ্যে লুকিয়ে রেখেছিল। পরের দিন ওই গৃহিণী পাগল হয়ে যায় এবং দীর্ঘকাল অসুস্থ থাকার পর তিনি মারা যান। পরবর্তী আর কোন অনুষ্ঠানে থালা-বাসন চাইলে দিঘিতে আর থালা-বাসন ভেসে উঠত না। দিঘির পশ্চিম পাশে যেখানে খাতিয়াল সরকারী প্রাথমিক বিদ্যালয় তার সামনে প্রকা- এক বটগাছ ছিল। সেই বটগাছে প্রচুর হনুমান বসবাস করত। বটগাছ ও হনুমানকে দেবতা ভেবে হিন্দুরা দিঘিতে গোসল করে এই বটগাছের নিচে এসে পুজো দিত। এখনও হিন্দু-মুসলমান অনেকেই মনে করেন দিঘিটির প্রাণ আছে। রোগ মুক্তির জন্য হিন্দু-মুসলমান মহিলারা দিঘিতে গোসলের মানত করে। "The Daily Janakantha"। oldsite.dailyjanakantha.com। সংগ্রহের তারিখ ২০১৯-০৭-২২। [স্থায়ীভাবে অকার্যকর সংযোগ] travelnews; travelnews (২০১৯-০৫-২৪)। "সেনাপতি দিঘি"। Travel News Bangladesh (ইংরেজি ভাষায়)। সংগ্রহের তারিখ ২০১৯-০৭-২২।  শকুনি দীঘি রামসাগর কমলারাণীর দীঘি বাংলাদেশের দ্বিতীয় বৃহত্তম দীঘি উইকিভ্রমণে সেনাপতি দিঘি সম্পর্কিত ভ্রমণ নির্দেশিকা রয়েছে।
আবেদ টনি আরেফিন

আবেদ টনি আরেফিন (২৩ এপ্রিল, ১৯৬২–১ মে , ২০০০) একজন প্রভাবশালী গ্রাফিক ডিজাইনার ছিলেন। যিনি ৯০-এর দশকে অনেক সূক্ষ্ম-শিল্প ক্যাটালগ ডিজাইন করেতেন। তিনি সমসাময়িক আর্ট ম্যাগাজিন ফ্রিজের প্রধান শিল্প পরিচালক ছিলেন। আরেফিন ১৯৬২ সালে করাচি, পাকিস্তানে জন্মগ্রহণ করেন। দেশ স্বাধীনের পর ঢাকা, বাংলাদেশে আসেন। পরবর্তীতে তার বাবা-মায়ের সঙ্গে তিনি লন্ডন এ যান। বোম ম্যাগাজিনের জন্য কাজ করার জন্য আরেফিন নিউ ইয়র্কে চলে যান। [তথ্যসূত্র প্রয়োজন] Steven Heller, New York Times ). Retrieved 05 March, 2010. এনওয়াই টাইমস অনুদৈর্ঘ্য
পাকিস্তান জিন্দাবাদ (গান)

পাকিস্তান জিন্দাবাদ ছিল পাকিস্তানের একটি বিকল্প জাতীয় সংগীত। ১৯৭১ সাল পর্যন্ত বর্তমান বাংলাদেশ পূর্ব পাকিস্তান হিসেবে পাকিস্তানের অংশ থাকা অবস্থায় পূর্ব পাকিস্তানে এই গানটি গাওয়া হত। বাংলা ভাষায় রচিত এই গানটি গোলাম মোস্তফা কর্তৃক ১৯৫৬ সালে লিখিত তারানা-ই-পাকিস্তান নামক একটি কবিতা থেকে গৃহীত হয়েছিল। গানটির সুর করেন নাজির আহমেদ। পূর্ব পাকিস্তানের শিক্ষাপ্রতিষ্ঠানগুলোতে প্রাত্যহিক সমাবেশে জাতীয় সংগীত পাক সার জামিন সাদ বাদের পাশাপাশি এই গানটিও গাওয়া হত। পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ পূর্ব বাংলার শ্যামলিমায়, পঞ্চনদীর তীরে অরুণিমায় ধূসর সিন্ধুর মরু সাহারায়, ঝাণ্ডা জাগে যে আজাদ পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ সীমান্তের হিম গিরির চূড়ায়, বিজয় নিশান তার আকাশে উড়ায় ঝিলাম বিপাশা প্রতিচ্ছায়ায়, পেল আজাদীর স্বাদ পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ সাম্য মৈত্রীর বন্ধন হার, তৌহীদী দীক্ষা কণ্ঠে যাহার তিস্তা বিতস্তা আজো মােছে তার, গ্লানি দুঃখ বিষাদ পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ খাইবার দ্বারে তার পতাকাবাহী, মেঘনার কূলে যত বীর সিপাহী প্রাচ্য প্রতীচ্যের মিলন গাহি, দুনিয়া করে যে আবাদ পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ বাংলা সাহিত্য। ঢাকা: জাতীয় শিক্ষাক্রম ও পাঠপুস্তক বোর্ড। ১৯৯৬।  শহিদুল ইসলাম (২০১২)। "মোস্তফা, গোলাম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  অনুপম হায়াৎ (২০১২)। "আহমদ, নাজীর"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  রোমেনা লেইস। Prothom Alo। ৯ ডিসে ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)